Ralli: Suurem tähelepanu publiku ohutusele - Mootorisport - Uudised - auto24.ee
Avaleht » Uudised » Mootorisport » Ralli: Suurem tähelepanu publiku ohutusele
Ralli: Suurem tähelepanu publiku ohutusele
FIA avaldas uued suunised rallivõistluste ohutuks korraldamiseks ja suurt tähelepanu on seal pööratud publiku ohutusele.
FIA rallidirektor Yves Matton ja ohutusdelegaat Michele Mouton lisasid, et MM-võistlustelt saadud kogemusi hakatakse edaspidi intensiivsemalt juurutama ka regionaalsetel ja rahvuslikel rallivõistlustel ning üritatakse efektiivsemalt elimineerida hoolimatute pealtvaatajate kohati hulljulget ja ohtlikku käitumist.
„Turvalisus on võtmeks rallispordi jätkusuutlikkust silmas pidades ja oleme seadnud eesmärgiks mitte ühtegi hukkunut ega vigastatut,“ kommenteeris Yves Matton. „Avaldatud suunised peaks aitama õpetada kõige efektiivsemaid mooduseid, kuidas korraldada võistlusi võimalikult ohutult.“